stanford-oval/wikipedia huggingface dataset:
John Lomax

John Lomax (vas.) kättelemässä muusikko ”Uncle” Rich Brownin kanssa Alabaman Sumtervillessä vuonna 1940.
John Avery Lomax (23. syyskuuta 1867 Goodman, Mississippi – 26. tammikuuta 1948) oli yhdysvaltalainen uraauurtava musiikkitieteilijä ja folkloristi.
Lomax varttui maatilalla Texasissa ja opiskeli englantia Texasin yliopistossa Austinissa. Myöhemmin hän suoritti loppututkinnon Harvardin yliopistossa. Tämän jälkeen Lomax sai apurahan cowboy-laulujen tutkimiseen, minkä tuloksena syntyi vuonna 1910 antologia Cowboy Songs and Other Frontier Ballads.
John Lomax oli perustamassa Texas Folklore Societya ja arkistoi tuhansia äänitteitä Yhdysvaltain kongressin kirjaston Amerikan kansanlauluarkistoon yhdessä poikansa Alan Lomaxin kanssa.
Vuonna 1933 John Lomax aloitti yhdessä poikansa kanssa afroamerikkalaisen kansanmusiikin kenttätutkimukset. He aloittivat vankiloista aluksi Texasissa ja myöhemmin Louisianassa. Louisianassa he löysivät muun muassa Huddie ”Lead Belly” Ledbetterin.
Aiheesta muualla

Kuvia tai muita tiedostoja aiheesta John Lomax Wikimedia Commonsissa
Biografia Kongressin kirjaston sivuilla
Juhani Maunula

Kuusankoskitalo (1985)
Malmin kauppatie 6a, Helsinki (2000).
Juhani Maunula (s. 25. helmikuuta 1948 Kymi) on suomalainen arkkitehti, jolla oli vuosina 1980–2012 yhteinen arkkitehtitoimisto Brunow & Maunula vaimonsa Anna Brunowin kanssa. Heille myönnettiin rakennustaiteen valtionpalkinto vuonna 2011 ansioistaan arkkitehtuurin ja hyvän arjen ympäristön kehittämisessä.
Vuonna 2001 Maunula oli yksi Helsingin kaupungin Rakentamisen Ruusu -palkinnon saajista. Perusteluissa todetaan hänen suunnitelleen paljon sosiaalista asuntotuotantoa kovien kustannuspaineiden puristuksessa: ”Hän on niukoista reunaehdoista huolimatta onnistunut pääsemään arkkitehtonisesti hyvään lopputulokseen, joka on tuottanut kestävää ja ajatonta asuntorakentamista. Maunula on toiminut myös asuntosuunnittelun opetustehtävissä Teknillisessä korkeakoulussa ja tätä kautta kantanut vastuuta uudenkin arkkitehtisukupolven kasvattamisesta asuntoarkkitehdeiksi.”
Juhani Maunula valmistui Teknillisen kor­keakoulun arkkitehtiosastolta vuonna 1974. Suunnittelutyönsä ohella hän toimi 1980–1996 asuntosuunnittelun tuntiopettajana ja vs. apulaisprofessorina TKK:n arkkitehtiosastolla sekä vuosina 1996–1999 Helsingin kaupunkikuvaneuvottelukunnan asiantuntijajäsenenä.
Oma toimisto arkkitehtipuoliso Anna Brunowin kanssa syntyi, kun pariskunta voitti Kuusankoskitalon suunnittelukilpailun vuonna 1980. He myivät toimistonsa yli 30 vuoden uran jälkeen vuonna 2012 ruotsalaiselle Swecolle.
Suunnittelutöitä

Kuusankoskitalo, Kuusankoski, 1985
Viikin kehitystalo 1991
asuinkerrostalo, Kellosaarenranta 1, Ruoholahti, Helsinki, 1996
Teknillisen korkeakoulun Tietotekniikan talo 1998, Vuoden teräsrakenne -palkinto
Vuosaaren taiteilijatalo, Juhannusruusunkuja 3, Helsinki, 2000
Vuosaaren Kruunu, kuusi asuinkerrostaloa, Vuosaari, Helsinki, 2000
asuinkerrostalot, Malmin kauppatie 2–6, Ylä-Malmi, Helsinki, 2000
HOASin opiskelija-asuntoja mm. Kumpulaan, Viikkiin ja Kamppiin
John Arthur Jarvis

| Mitalit | Mitalit | Mitalit |  |
| --- | --- | --- | --- |
|  John Arthur Jarvis |  John Arthur Jarvis |  John Arthur Jarvis |  |
Maa:   Yhdistynyt kuningaskunta
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | 4000 metrin vapaauinti |  |
|  Kultaa | Pariisi 1900 | 1000 metrin vapaauinti |  |
John Arthur Jarvis (24. helmikuuta 1872 – 9. toukokuuta 1933) oli englantilainen uimari ja olympiavoittaja. Hän voitti Pariisin olympiakisoista 1900 kultaa sekä 1 000 metrin vapaauinnissa ajalla 13.40,2 että 4 000 metrin vapaauinnissa ajalla 58.24,0. Välikisoissa hän voitti mailin vapaauinnissa hopeaa ja 400 metrin vapaauinnissa pronssia.
Jan Nyberg

| Jan Nyberg> Henkilötiedot |
| --- | --- |
Syntynyt: 22. toukokuuta 1991
Ammatti:  Opettaja
Muusikko
Taiteilijanimi:  MC Musaope
Laulukielet:  suomi
Aktiivisena:  2018–2019
Tyylilajit:  hip hop ja rap
  [ Muokkaa Wikidatassa ] [ ohje ]  
Jan-Anders Nyberg (s. 22. toukokuuta 1991) on suomalainen opettaja sekä muusikko, joka tuli julkisuuteen vuonna 2018 taiteilijanimellä MC Musaope.
Nyberg toimii musiikinopettajana Ylästön koulussa. Nyberg on suorittanut musiikin maisterin tutkinnon Taideyliopiston Sibelius-Akatemiassa.
Ura > Nousu julkisuuteen

Jan Nyberg nousi julkisuuteen vuonna 2018 julkaistuaan YouTube-videopalvelussa videon "Ope räppää aamunavauksessa", jossa hän räppäsi Kalevalan päivän aamunavauksessa yhdysvaltalaisen Dr. Dre:n kappaleen "Still D.R.E" suomalaisin sanoin, jotka liittyivät Kalevalan päivään.
Video levisi nopeasti ja saavutti yli 440 000 katselukertaa. Useat uutismediat kuten Vantaan sanomat, Ilta-sanomat ja Yle huomioivat Nybergin räpin. Nybergin YouTube-kanava saavutti alle kuukaudessa miljoona näyttökertaa ja yli 20 000 tilaajaa.
Ura > Muu musiikillinen ura

Nyberg on toiminut aiemmin freelancer-pianistina eri yhtyeissä ja artistien kanssa. Kaudella 2017-2018 muodostelmaluistelujoukkoe Team Unique luisteli Nybergin sävellykseen "Nocturne" kauden lyhytohjelman. Nyberg säveltää ja kirjoittaa itse omat kappaleensa. Nyberg myös tuottaa itse musiikkivideonsa.
Nybergin "Elämän ensiaskeleet" -kappale oli ensimmäinen kaupallisessa yhteistyössä tuotettu video, joka tehtiin Sanoma Media Finlandin ja Aku Ankka -lehden kanssa.
Nybergin ensimmäinen live-esiintyminen MC Musaope -nimen alla tapahtui 19.5 Vantaan Kivistössä järjestetyssä Kytke-festivaalissa.
27. heinäkuuta Nyberg julkaisi kappaleen "Kesäunelmaa" joka oli hänen ensimmäinen kappale Spotify musiikkipalvelussa.
3. tammikuuta 2019 Nyberg julkaisi kappaleen nimeltä "Viimeinen" ja ilmoitti lopettavansa musiikin tekemisen.  Noin 10 kuukautta kestäneen uran aikana Nyberg sai yli 1,6 miljoonaa katselukertaa kappaleillansa.
Yksityiselämä

Nyberg on naimisissa ja hänellä on kaksi lasta.
Diskografia > Singlet

"Nocturne" (2016)
"Ope räppää aamunavauksessa" (2018)
"Ope räppää 2" (2018)
"Turkkilainen farssi" (2018)
"Kaikki samanarvosii" (2018)
"Sattuma" (2018)
"Elämän ensiaskeleet (mukana MC Musaoppilaat)" (2018)
"Your love is grace" (2018)
"Kenen puolel seisot (toinen nimi "Neiti Yksinäinen") (2018)
"Karhupuiston prinsessa" (2018)
"Kesäloma" (2018)
"Minä ja mun faijani" (2018)
"Kesäunelmaa" (2018)
"Faija tanssii" (2018)
"Suru" (2018)
"Ope räppää aamunavauksessa pt. 2" (2018)
"Moi moi moi moi moi" (2018)
"Profeetta" (2018)
"Wilma-laulu" (2018)
"Esta canción esta loca" (2018)
"Cest La Vie" (2018)
"Little Love Song" (2018)
"2019" (2018)
"Viimeinen" (2019)
"Nuoriso" (2020)
"Hei Sinä" (2023)
John Hasbrouck Van Vleck

| John Hasbrouck Van Vleck |
| --- | --- |
 John Hasbrouck Van Vleck (vasemmalla)
Henkilötiedot
Syntynyt: 13. maaliskuuta 1899 Middletown, Yhdysvallat
Kuollut: 27. lokakuuta 1980 Cambridge, Yhdysvallat
Kansalaisuus:   Yhdysvaltalainen
Koulutus ja ura
Väitöstyön ohjaaja:  Edwin C. Kemble
Tutkimusalue:  Fysiikka
Palkinnot:   Nobelin fysiikanpalkinto (1977) Lorentz-mitali
John Hasbrouck Van Vleck (13. maaliskuuta 1899 – 27. lokakuuta 1980) oli yhdysvaltalainen fyysikko. Van Vleckille myönnettii vuonna 1977 Nobelin fysiikanpalkinto magneettisten ja epäjärjestäytyneiden aineiden elektronirakenteen teoreettisesta tutkimuksesta yhdessä Philip Andersonin ja Nevill Francis Mottin kanssa. Van Vleck oli yksi Manhattan-projektiin osallistuneista fyysikoista.
Aiheesta muualla

Biografia Nobel-säätiön sivuilla (englanniksi)
Japanin Grand Prix 2018

|  Japanin Grand Prix 2018  |
| --- | --- |
 17. osakilpailu 21 osakilpailusta kaudella 2018. 

Päivämäärä:  7. lokakuuta 2018
Rata:  Suzuka International Racing Course
Sijainti:  Suzuka, Mie, Japani
Ratatyyppi:  Moottorirata
Radan pituus:  5,807 km
Kilpailun pituus:  53 kierrosta, 307,471 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.27,760
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Max Verstappen   (Red Bull Racing)
Nopein kierros
Kuljettaja:   Sebastian Vettel   (Ferrari)
Kierrosaika:  1.32,318 (kierroksella 53)
Japanin Grand Prix 2018 (virallisesti Formula 1 2018 Honda Japanese Grand Prix) oli Formula 1 -kauden 2018 17. osakilpailu, joka ajettiin 7. lokakuuta Suzukan moottoriradalla Japanissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 5. lokakuuta | 10:00–11:30 | 04:00–05:30 | 1. vapaat harjoitukset |  Pilvinen | 21–22 °C | 25–26 °C | 74–80 % |
| 5. lokakuuta | 14:00–15:30 | 08:00–09:30 | 2. vapaat harjoitukset |  Pilvinen | 23 °C | 28–31 °C | 69–74 % |
| 6. lokakuuta | 12:00–13:00 | 06:00–07:00 | 3. vapaat harjoitukset |  Pilvinen | 25–26 °C | 25–29 °C | 87–92 % |
| 6. lokakuuta | 15:00–16:00 | 09:00–10:00 | Aika-ajot |  Pilvinen | 26 °C | 27–29 °C | 83–86 % |
| 7. lokakuuta | 14:10–16:10 | 08:10–10:10 | Kilpailu |  Puolipilvinen | 27–28 °C | 34–39 °C | 50–52 % |
Lähde:
Tulokset > Aika-ajot

| Sija | Nro | Kuljettaja | Valmistaja | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.28,702 | 1.28,017 | 1.27,760 | 1 |
| 2 | 77 |  Valtteri Bottas | Mercedes | 1.29,297 | 1.27,987 | 1.28,059 | 2 |
| 3 | 33 |  Max Verstappen | Red Bull Racing-TAG Heuer | 1.29,480 | 1.28,849 | 1.29,057 | 3 |
| 4 | 7 |  Kimi Räikkönen | Ferrari | 1.29,631 | 1.28,595 | 1.29,521 | 4 |
| 5 | 8 |  Romain Grosjean | Haas-Ferrari | 1.29,724 | 1.29,678 | 1.29,761 | 5 |
| 6 | 28 |  Brendon Hartley | Scuderia Toro Rosso-Honda | 1.30,248 | 1.29,848 | 1.30,023 | 6 |
| 7 | 10 |  Pierre Gasly | Scuderia Toro Rosso-Honda | 1.30,137 | 1.29,810 | 1.30,093 | 7 |
| 8 | 31 |  Esteban Ocon | Force India-Mercedes | 1.29,899 | 1.29,538 | 1.30,126 | 11 |
| 9 | 5 |  Sebastian Vettel | Ferrari | 1.29,049 | 1.28,279 | 1.32,192 | 8 |
| 10 | 11 |  Sergio Pérez | Force India-Mercedes | 1.30,247 | 1.29,567 | 1.37,229 | 9 |
| 11 | 16 |  Charles Leclerc | Sauber-Ferrari | 1.29,706 | 1.29,864 |  | 10 |
| 12 | 20 |  Kevin Magnussen | Haas-Ferrari | 1.30,219 | 1.30,226 |  | 12 |
| 13 | 55 |  Carlos Sainz | Renault | 1.30,236 | 1.30,490 |  | 13 |
| 14 | 18 |  Lance Stroll | Williams-Mercedes | 1.30,317 | 1.30,714 |  | 14 |
| 15 | 3 |  Daniel Ricciardo | Red Bull Racing-TAG Heuer | 1.29,806 | Ei aikaa |  | 15 |
| 16 | 27 |  Nico Hülkenberg | Renault | 1.30,361 |  |  | 16 |
| 17 | 35 |  Sergei Sirotkin | Williams-Mercedes | 1.30,372 |  |  | 17 |
| 18 | 14 |  Fernando Alonso | McLaren-Renault | 1.30,573 |  |  | 18 |
| 19 | 2 |  Stoffel Vandoorne | McLaren-Renault | 1.31.041 |  |  | 19 |
| 20 | 9 |  Marcus Ericsson | Sauber-Ferrari | 1.31,213 |  |  | 20 |
107 % aika: 1.34,911
Lähde:
Esteban Ocon sai kolmen lähtöruudun rangaistuksen ylinopeudesta punaisten lippujen aikana kolmansissa harjoituksissa.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 53 | 1:27.17,062 | 1 | 25 |
| 2. | 77 |  Valtteri Bottas | Mercedes | 53 | +12,919 | 2 | 18 |
| 3. | 33 |  Max Verstappen | Red Bull Racing-TAG Heuer | 53 | +14,295 | 3 | 15 |
| 4. | 3 |  Daniel Ricciardo | Red Bull Racing-TAG Heuer | 53 | +19,495 | 15 | 12 |
| 5. | 7 |  Kimi Räikkönen | Ferrari | 53 | +50,998 | 4 | 10 |
| 6. | 5 |  Sebastian Vettel | Ferrari | 53 | +1.09,873 | 8 | 8 |
| 7. | 11 |  Sergio Pérez | Force India-Mercedes | 53 | +1.19,379 | 9 | 6 |
| 8. | 8 |  Romain Grosjean | Haas-Ferrari | 53 | +1.27,198 | 5 | 4 |
| 9. | 31 |  Esteban Ocon | Force India-Mercedes | 53 | +1.28,055 | 11 | 2 |
| 10. | 55 |  Carlos Sainz | Renault | 52 | +1 kierros | 13 | 1 |
| 11. | 10 |  Pierre Gasly | Scuderia Toro Rosso-Honda | 52 | +1 kierros | 7 |  |
| 12. | 9 |  Marcus Ericsson | Sauber-Ferrari | 52 | +1 kierros | 20 |  |
| 13. | 28 |  Brendon Hartley | Scuderia Toro Rosso-Honda | 52 | +1 kierros | 6 |  |
| 14. | 14 |  Fernando Alonso | McLaren-Renault | 52 | +1 kierros | 18 |  |
| 15. | 2 |  Stoffel Vandoorne | McLaren-Renault | 52 | +1 kierros | 19 |  |
| 16. | 35 |  Sergey Sirotkin | Williams-Mercedes | 52 | +1 kierros | 17 |  |
| 17. | 18 |  Lance Stroll | Williams-Mercedes | 52 | +1 kierros | 14 |  |
| Kesk. | 16 |  Charles Leclerc | Sauber-Ferrari | 38 | Kolarivauriot (Magnussen, Ericsson) | 10 |  |
| Kesk. | 27 |  Nico Hülkenberg | Renault | 37 | Voimayksikkö | 16 |  |
| Kesk. | 20 |  Kevin Magnussen | Haas-Ferrari | 8 | Kolarivauriot (Leclerc) | 12 |  |
Lähde:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Brendon Hartleyn uran paras aika-ajo suoritus.
Lewis Hamiltonin 80. paalupaikka.
Lewis Hamiltonin 50. voitto Mercedeksellä.
Joni Wiman

Joni Wiman, 2014
Joni Wiman (s. 9. lokakuuta 1993 Pohja) on suomalainen autourheilija. Vuonna 2014 hän kilpailee rallicrossin Global RallyCross Championshipissä eli GRC:ssä. Kaudella 2011 hän kilpaili Koiranen Motorsportin riveissä Eurocup Formula Renaulteissa. Kaudella 2013 hän voitti Global Rallycross Litesin ja näin pääsi kilpailemaan GRC:n Supercars-luokkaan. Ensimmäisellä kaudellaan Wiman ajoi loistavasti ja johtaa sarjaa ennen viimeistä kilpailua. Wimanin manageri on entinen rallin maailmanmestari Marcus Grönholm.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvataidekoulutuksen historia Suomessa

Kuvataidekoulutuksen historia Suomessa juontaa alkunsa 1700-luvun alkuun. Turun yliopisto sai piirustusmestarin, jonka virka vakiintui yliopiston muutettua Helsinkiin 1830-luvulla. Varsinainen yleinen kuvataidekoulutus alkoi Suomen Taideyhdistyksen perustaman piirustuskoulun puitteissa 1800-luvun puolessa välissä.
Taideyhdistysten piirustuskouluja oli 1800-luvun lopulla Turussa, Helsingissä ja Viipurissa. Tuolloin Suomessa oli myös taiteilijoiden ateljeissa pidettyjä yksityiskouluja, kuten Adolf von Beckerin yksityiskoulu.
Suomen taideakatemia perustettiin vuonna 1922. Suomen Taideyhdistyksen piirustuskoulu, jota kutsuttiin yleisesti "Ateneumiksi"  muuttui Suomen taideakatemian kouluksi vuonna 1939. Suomen taideakatemian koulu jatkoi sen nimisenä vuoteen 1985, jolloin sen nimeksi tuli Kuvataideakatemia.
Vapaa taidekoulu on puolustanut ranskalaisen modernin maalaustaiteen periaatteita vuodesta 1935 alkaen.
Tämä artikkeli käsittelee pääasiassa Suomessa ja suomalaisille annettua kuvataiteen koulutusta. Mukana voi olla sekä koulutukseen johdattavaa, että varsinaista koulutusta, mutta ei taideteollisuuskoulutuksen historiaa.
Ruotsin ja Venäjän taideakatemiat

Kuvataidekoulutusta alettiin järjestää sekä Ruotsissa, että Venäjällä akatemia-nimikkeiden alla. Kuninkaallinen piirustusakatemia perustettiin Tukholmaan vuonna 1735 ja sitä jatkoi Kustaa III:n perustama Kuninkaallinen taideakatemia vuodesta 1773 alkaen. Johanna Krebs kritisoi sitä, että naiset eivät saaneet opiskella taideakatemiassa. Vuonna 1888 Ruotsissa perustettiin Akatemian taidekoulu naisille, joka yhdistyi taideakatemiaan vuonna 1908.
Pietarissa alkoi toimia Elisabeth Suuren perustama Pietarin taideakatemia vuonna 1757, joka perustui Pietari Suuren 1720-luvulta peräisin olevaan hankkeeseen, jossa Venäjän taiteilijakoulutusta annettaisiin Italian ja Ranskan taideakatemioiden malliin. Venäjällä taideakatemian toimialaan kuului 1800-luvulta alkaen myös taideteoria ja taidekritiikki.
Ennen taidekoulutuksen vakiintumista kotimaassa, suomalaisia opiskeli sekä Tukholman että Pietarin taideakatemioissa. Taidekoulutuksen aloittamisen jälkeen suomalaisia on opiskellut naapurimaissa jatko-opiskelijoina. Suomalaiset opiskelivat myös varsinkin Dresdenissä, Düsseldorfissa, Pariisissa ja Italiassa.
Esimerkiksi Robert Wilhelm Ekman opiskeli ensin kotimaassa Gustaf Wilhelm Finnbergin johdolla, mutta aloitti 1824 opinnot  Ruotsin kuninkaallisessa taideakatemiassa, josta valmistui 1836. Opinnoissaan hyvin menestyneelle taiteilijalle myönnettiin suuri matkastipendi, jonka turvin hän vietti useita vuosia vuosina 1837–1844 työskennellen Hollannissa, Ranskassa ja Italiassa. Koska apurahoja ei olisi voinut muuten saada, Ekman siirtyi Ruotsin kansalaiseksi.
Yliopiston piirustussali

Helsingin yliopiston piirustussali on alun perin Turun Akatemian yhteyteen vuonna 1707 perustettu kuvataideoppilaitos. Se siirtyi yliopiston mukana Helsinkiin vuonna 1828 ja on välillä toiminut myös nimellä Helsingin yliopiston piirustuslaitos.
Taideyhdistysten koulut > Suomen Taideyhdistys

Suomen taideyhdistyksen säännöt vahvistettiin vuonna 1846. Aluksi taideyhdistys keskittyi hankkimaan taideteoksia jäsenistön kesken pidettäviin vuotuisiin taidearpajaisiin. Samalla aloitettiin taidenäyttelytoiminta. Yhdistys tähtäsi yleisön taidemaun kehittämiseen ja suomalaisen taiteilijakunnan synnyttämiseen. Toiminnan alusta alkaen yhditys jakoi myös stipendejä.
Yhditys perusti piirustuskoulun kotimaista taideopetusta varten Helsinkiin vuonna 1848. Piirustuskoulu joutui selviytymään ensimmäiset vuosikymmenet yhden opettajan varassa. Berndt Godenhjelm oli muuttanut Pietarista Helsinkiin juuri perustetun opettajanviran vuoksi. Viikkotunteja koulussa oli aluksi vain neljä, joten Godenhjelm saattoi ottaa lisäksi yksityisoppilaita.
Naisten sallittiin opiskella Suomen taideyhdistyksen koulussa sen perustamisesta asti.
Vuocdesta 1863 valtio alkoi myöntää koululle avustusta. Samana vuonna palkattiin kuvanveistäjä Carl Eneas Sjöstrand, joka alkoi ohjata antiikkiluokan kipsejä piirtäviä oppilaita. Hän opetti myös kuvanveiston alkeita.
Koulun nimet ovat olleet seuraavat:
Suomen Taideyhdistyksen piirustuskoulu 1848–1939
Suomen Taideakatemian koulu eli Ateneum 1939–1985
Kuvataideakatemia 1985–2013
Taideyliopiston Kuvataideakatemia 2013–
Taideyhdistysten koulut > Turun piirustuskoulu

Turun piirustuskoulu (Åbo ritskola) on turkulainen taideoppilaitos. Se on Suomen ensimmäinen varsinainen taidekoulu, joka täytti vuonna 2020 jo 190 vuotta. Se on nykyisin osa Turun ammattikorkeakouluun kuuluvaa Turun taideakatemiaa.
Taideyhdistysten koulut > Viipurin piirustuskoulu

Viipurin Taiteenystäväin piirustuskoulu eli Viipurin piirustuskoulu oli taidekoulu, joka toimi Viipurissa vuosina 1891-1939. Se oli yksi kolmesta Suomessa ennen toista maailmansotaa toimineesta taidekoulusta Helsingin ja Turun piirustuskoulujen rinnalla.
Opetus

1800-luvun lopulla piirustuskoulujen tehtävänä oli antaa oppilaille taiteen perusopetusta, jonka tarkoituksena oli tarjota pohja jatko-opinnoille ulkomailla. Ammattitaiteilijoiksi pyrkivät olivat poikkeuksia oppilaiden joukossa.
Turussa piirustuksenopetusta oli vain muutamana iltana viikossa ja oppilaat saattoivat samaan aikaan päivisin käydä jotain muuta koulua. Oppilaiden ei haluttu alkavan maalaamista liian varhain, joten maalaaminen ei kuulunut opetusohjelmaan.
Muita kuvataidekouluja 1980-luvulle asti > Vapaa Taidekoulu

Vapaa Taidekoulu on vuonna 1935 perustettu taidekoulu, joka sijaitsee Helsingin Kaapelitehtaalla. Koulussa voi opiskella ammattiin valmistavaan tutkintoon, jonka suorittaminen kestää neljä vuotta. Koulu järjestää myös kaikille avoimia piirustus- ja maalauskursseja.
Muita kuvataidekouluja 1980-luvulle asti > ABC-piirustuskoulu

ABC-piirustuskoulu oli vuonna 1937 perustettu kirjeopisto, joka toimi Helsingistä käsin.
Muita kuvataidekouluja 1980-luvulle asti > Limingan taidekoulu

Limingan taidekoulu on Suomen vanhimpia suomenkielisiä kansanopistoja. Se perustettiin vuonna 1892 Liminkaan. Virallinen nimi on Limingan Kansanopisto, ja tarkennukseksi lisätään Taidekoulu, jotta oppilaitoksen erityisluonne tulisi esiin.
Muita kuvataidekouluja 1980-luvulle asti > Oriveden opisto

Oriveden Opisto on nykyisin Tampereella sijaitseva vuonna 1909 perustettu kansanopisto, joka tunnetaan erityisesti kuvataiteen, musiikin ja kirjoittamisen opetuksesta.
Kuvataidekoulutus 1980-luvulta

Taidekoulutuksia perustettiin 1980-luvulta alkaen useita. 2000-luvulta alkaen taidekouluja alettiin myös lakkauttaa.
Joan Lino Martínez

| Mitalit | Mitalit | Mitalit |  |
| --- | --- | --- | --- |
|  Joan Lino Martínez vuonna 2010. |  Joan Lino Martínez vuonna 2010. |  Joan Lino Martínez vuonna 2010. |  |
Maa:   Espanja
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | pituus |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 2005 | pituus |  |
Joan Lino Martínez (s. 17. tammikuuta 1978) on kuubalaissyntyinen pituushyppääjä, joka edustaa nykyisin Espanjaa.
Martínez hyppäsi Sydneyn nuorten MM-kisoissa 1996 pituuden seitsemänneksi tuloksella 759. Hän sai Espanjan edustusoikeuden 28. heinäkuuta 2004. Myöhemmin samana vuonna hän voitti olympiapronssia Ateenan olympialaisissa tuloksella 832 ja hyppäsi IAAF:n yleisurheilufinaalissa neljänneksi. Vuonna 2005 Martínez voitti sisäratojen EM-kultaa tuloksella 837. Helsingin MM-kisoissa hän sijoittui neljänneksi. Göteborgin EM-kisoissa 2006 ja Barcelonan EM-kisoissa 2010 hän karsiutui.
Ennätykset > Ulkoradat

100 metrin juoksu: 10,77 (2003)
Pituushyppy: 832 (2004)
Ennätykset > Sisäradat

Pituushyppy: 837 (2005)
Jokiniemen koulu

| Jokiniemen koulu |
| --- | --- |
 Vantaan Jokiniemen koulun tiilitalo
Sijainti:  Kauratie 2, 01030 Vantaa
Koordinaatit:  60.2993°N, 25.0517°E
Tyyppi:  suomenkielinen yhtenäiskoulu
Rehtori:  Leena Kolho-Venäläinen, apulaisrehtorit Petra Sundell ja Salla Hytönen
Luokat:  1–9
Oppilaita:  noin 819
Verkkosivut
Jokiniemen koulu on Vantaan Tikkurilan suuralueen Jokiniemen kaupunginosassa sijaitseva suomenkielinen yhtenäiskoulu, jossa työskentelee lukukausien aikana arkisin noin 680 oppilasta ja 110 aikuista. Tavanomaisen kouluopetuksen rinnalla koulussa annetaan pienryhmäopetusta, autismiopetusta, harjaantumisopetusta sekä vaikeimmin kehitysvammaisten opetusta. Koulu osallistuu koulukiusaamista vastustavaan KiVa-hankkeeseen.
Jokiniemen koulu koostuu kolmesta erillisestä rakennuksesta, jotka ovat tiilitalo (vuodelta 1952), valkoinen talo (1998) ja Paviljonki (2001). Tiloissa toimii myös Tiedonjyvän päiväkoti ja tiilitalossa iltapäiväkerho. Koulussa on kaksi liikuntasalia.
Koulu sijaitsee noin 800 metriä Tikkurilan rautatieasemalta pohjoiskoilliseen. Koulun naapurina on Tikkurilan lukio (pääradan vieressä). Urheilutien toisella puolella (idässä) osa Hiekkaharjun urheilupuistosta ja sen vieressä (pohjoisessa) Vantaan ammattiopisto Varia.